section_heading: Maxwellove jednadžbe u makroskopskom mediju (sredstvu)
paragraph_text: Veličine <math>\mathbf{D} \ </math> i <math>\mathbf{H} \ </math> nije jednostavno odrediti, jer je u njima sadržana cjelokupna složenost interakcije polja i sredstva (medija, to jest materijala u kojem se polje nalazi). Moguće je da ove veličine ovise o prethodnom stanju sredstva (histereza), također moguće je da su nelinearne i prostorno anizotropne. Ove jednadžbe za polja u sredstvu nisu toliko univerzalne kao početno navedene jednadžbe. Ipak, Maxwell ih je na sličan način prvobitno formulirao. Veze između <math>\mathbf{E} \ </math> i <math>\mathbf{D} \ </math> te između <math>\mathbf{B} \ </math> i <math>\mathbf{H} \ </math> zovu se konstitutivne relacije.